CELEX: 32015R1298
Language: bg
Date: 2015-07-28 00:00:00
Title: Регламент (ЕС) 2015/1298 на Комисията от 28 юли 2015 година за изменение на приложения II и VI към Регламент (ЕО) № 1223/2009 на Европейския парламент и на Съвета относно козметичните продукти (Текст от значение за ЕИП)

29.7.2015   
            
            
               BG
            
            
               Официален вестник на Европейския съюз
            
            
               L 199/22
            
         РЕГЛАМЕНТ (ЕС) 2015/1298 НА КОМИСИЯТА
   от 28 юли 2015 година
   за изменение на приложения II и VI към Регламент (ЕО) № 1223/2009 на Европейския парламент и на Съвета относно козметичните продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (1), и по-специално член 31, параграф 1 от него,
   след консултация с Научния комитет по безопасност на потребителите,
   като има предвид, че:
   
               (1)
            
            
               Понастоящем 3-бензилиден камфор е разрешен за използване в козметични продукти като UV-филтър, в максимална концентрация 2,0 %. Той е включен в приложение VI към Регламент (ЕО) № 1223/2009 под референтен номер 19.
            
         
               (2)
            
            
               В становището си от 18 юни 2013 г. Научният комитет по безопасност на потребителите (НКБП) (2) заключи, че тъй като е изчислена граница на безопасност (MoS), по-ниска от 100, използването на 3-бензилиден камфор в козметични продукти като UV-филтър в максимална концентрация 2,0 % не се счита за безопасно.
            
         
               (3)
            
            
               С цел да се гарантира безопасността на слънцезащитните продукти за здравето на човека, е необходимо 3-бензилиден камфор да бъде премахнат от списъка на UV-филтрите, разрешени за употреба в козметични продукти съгласно приложение VI към Регламент (ЕО) № 1223/2009.
            
         
               (4)
            
            
               Като се има предвид, че 3-бензилиден камфор е известен не само като UV-филтър, а и като UV-абсорбер, използването му в козметични продукти следва да бъде забранено.
            
         
               (5)
            
            
               Поради това приложения II и VI към Регламент (ЕО) № 1223/2009 следва да бъдат съответно изменени.
            
         
               (6)
            
            
               Прилагането на това ограничение следва да бъде отложено, за да се даде възможност на промишлеността да направи необходимите корекции в рецептурите на продуктите. По-специално на предприятията следва да се предостави възможността в срок от шест месеца след влизането в сила на настоящия регламент да пуснат на пазара отговарящи на изискванията продукти и да изтеглят от пазара продуктите, които не отговарят на изискванията.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по козметичните продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложения II и VI към Регламент (ЕО) № 1223/2009 се изменят в съответствие с приложението към настоящия регламент.
   Член 2
   От 18 февруари 2016 г. на пазара на Съюза могат да бъдат пускани и предлагани само козметични продукти, които отговарят на изискванията на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 342, 22.12.2009 г., стр. 59.
   
      (2)  Решение 2008/721/ЕО на Комисията от 5 август 2008 г. за създаване на съвещателна структура от научни комитети и експерти в областта на безопасността на потребителите, общественото здраве и околната среда и за отмяна на Решение 2004/210/ЕО (ОВ L 241, 10.9.2008 г., стр. 21).
   
      ПРИЛОЖЕНИЕ
      Регламент (ЕО) № 1223/2009 се изменя, както следва:
      
                  1)
               
               
                  В приложение II се добавя следното вписване:
                  
                              Референтен номер
                           
                           
                              Химично наименование/INN
                           
                           
                              CAS номер
                           
                           
                              ЕО номер
                           
                        
                              „1379
                           
                           
                              3-бензилиден камфор
                           
                           
                              15087-24-8
                           
                           
                              239-139-9“
                           
                        
            
                  2)
               
               
                  Вписването относно референтен номер 19 в приложение VI се заличава.